text: Villabrand i nat  - familie reddede sig ud
  15 december 2016 kl. 05.38
  En sovende familie i en villa i Kvong ved Varde blev vækket i tide, da der natten til torsdag opstod en kraftig brand i huset. 
  Politiet modtog meldingen om brand i en villa på Kvongvej i Kvong via 112 kl. 03.21. Det var villaens beboere, der slog alarm.
  Ole Aamann, vagtchef, Syd- og Sønderjyllands Politi: "- Husets beboere kunne selv redde sig ud, inden brandvæsen og politi kom til brandstedet."
  - Husets beboere kunne selv redde sig ud, inden brandvæsen og politi kom til brandstedet. En enkelt person, en mand, blev kørt på sygehuset til tjek for røgforgiftning - ellers slap alle uskadt fra branden, oplyser vagtchef Ole Aamann, Syd- og Sønderjyllands Politi, torsdag morgen til TV SYD.
  Huset var overtændt, da brandfolkene ankom, og der er sket stor skade på huset. 
  - God hjælp fra naboer med haveslanger reddede garagen, siger indsatsleder Niels Thomsen, Sydvestjysk Brandvæsen, til TV SYD torsdag formiddag på brandstedet.
  
  